Разговор:Пакрац

message: Део чланка писано неенциклопедијски и бес извора, референци. Писац: Корисник:Mandragola72. Ако се среди нека се макар стави назад. --Mile (разговор) 18:41, 26. децембар 2018. (CET)

message: Срби из Пакраца стигли су у Јасеновац првог дана католичког Божића, 25. децембра 1941. године у 10 часова пре подне. Док је над њима вршен претрес, Љубо Милош је са усташама пио ракију. Када је претрес био готов Милош је дошао пред њих, раскорачио се и гледајући их рекао: „Поручише ми четници да им печем црног јарца за Божић а види враже они ми послаше овако лепе печенице! затим је одједном скочио „коса му је пала на очи, а усташка капа на чело“ и дрекнуо: „Ко је овде правник?“ јавио се судија Влада Илић изашао је из строја и дошао на неколико корака пред Милоша. Он га је запитао: „Колико си Хрвата осудио на смрт?“, Илић му је одговорио „Ја сам био старешина среског суда, а срески судови нису по закону овлашћени да изричу смртне казне“. „Шта би рекао када би ја тебе сада осудио на смрт? Илић му је одговорио: „То је ваша ствар“ Милош је затим узео карабин позвао Илића и наредио му да стане поред гомиле цигала која се ту налазила и нанишанио на њега. Али како судија није скинуо капут и наочаре, наредио му је да их скине, дигао пушку и опалио три метка, нашта се Илић срушио: Како је после 5 минута Илић показивао знаке живота и у несвестици јечао. Љубо му је пришао и још испалио неколико револверских метака, после чега је Илић умро. Затим је Љубо наредио да се јаве сви који су родом из Лике. Јавио се Мане Шепељ, Раде Марковић, Марко Лабус, Ђуро Богојевић, Станко Покрајац, Владо Гавриловић Шушњар и још неки. Њих је све Милош са још неким усташама заклао ножем код гомиле цигала. Жртве су стајале а Милош и усташе замахивале су ножевима према вратовима жртава и пререзивале гркљане. Како су коме пререзали гркљан, тако се тај сав обливен крвљу рушио на земљу. Ми остали морали смо за то време мирно да стојимо у строју и посматрамо ово клање. Затим је дошао заставник Матковић и затражио од Љубе “да му дозволи да и он закоље једног Србина за Божић“. Пошто је добио дозволу издвојио је Јоцу Дивјака, закупца кур салона у Липику и од весеља почео да скаче говорећи: Сад ћу ти се осветити зато што ми ниси једанпут хтео да нађеш столицу када сам дошао у твој кур салон. Дивјак је морао да скине капут и кошуљу, потом да легне на заклане Личане и да покаже руком где му је срце. Један усташа му је сео на главу, други на ноге, двојица на руке, а Матковић му је извадио срце. После тога Матковић је облизао нож од крви и рекао: „Како је слатка српска крв“, затим је Дивјаково срце показао осталим Србима рекавши: „Ето видите како Хрвати знају клати“. После тога одабрао је још 12 Срба и заклао их. Међу њима био је и Коста Тодоровић месар који није био сасвим заклан, па је дошао лекар из амбуланте „на пререзан врат метнуо јода и фате и прилепио фластер. Све му то није ништа помогло јер је после 10 минута дошао други усташа и заклао га. За време овог покоља остали Срби су све то морали гледати и смејати се из свег гласа“. Један од усташа је посматрао да ли се сви смеју и да ли се који не мршти. Сваки онај који се мрштио био је одмах заклан. Тога дана је од 74 Србина из Пакраца 47 заклано и 27 убијено.
------------
thread_title:  Срби из Пакраца у логору Јасеновац